laion/Wikipedia-Exotic huggingface dataset:
ויקיפדיה ההונגרית

ויקיפדיה ההונגרית היא הגרסה בשפה ההונגרית של מיזם ויקיפדיה. האתר הושק ב-8 ביולי 2003 (היום בו הושקה ויקיפדיה העברית), וחצה את הרף של 400,000 ערכים בדצמבר 2016. נכון ל-21 בספטמבר 2024 ישנם בוויקיפדיה ההונגרית 547,085 ערכים ו-1,454 משתמשים פעילים. נכון לדצמבר 2023, ויקיפדיה ההונגרית דורגה במקום ה-29 בעולם מבחינת כמות הערכים בה. מדד העומק שלה, המהווה מדד גס לאיכות הערכים, עומד על 60.69 בלבד. דף הערך הראשון של ויקיפדיה ההונגרית הוקם למעשה ב-5 בספטמבר 2001 על ידי לארי סנגר, מחלוצי פרויקט ויקיפדיה, שיצר את כתובת האינטרנט http://hu.wikipedia.com. במשך חודשים רבים האתר הכיל מעט מאוד תוכן וסבל מהשחתות רבות. ויקיפדיה ההונגרית, כפי שהיא מוכרת כיום בעולם, הושקה מחדש על ידי פטר גרביי ב-8 ביולי 2003. באותו יום, העמוד הראשי הכיל טקסט בהונגרית, כלל ממשק משתמש הונגרי וכתובתו הייתה http://hu.wikipedia.org. מאז ההשקה המחודשת המיזם צמח בצורה יציבה, ודורג במקום ה-34 בעולם מבחינת גודלו בשנת 2003 ובמקום ה-18 בדצמבר 2005. האתר אף הגיע להיות מדורג במקום ה-17 בעולם בדצמבר 2009, ובמקום ה-19 בספטמבר 2011. ב-14 בינואר 2013, ויקיפדיה ההונגרית הייתה לוויקיפדיה הראשונה שעשתה שימוש בויקינתונים. ויקיפדיה ההונגרית עברה את הרף של 50,000 ערכים ב-7 בפברואר 2007. הרף של 100,000 ערכים נחצה ב-17 ביולי 2008, והרף של 150,000 ערכים ב-25 בדצמבר 2009, אז עקפה ויקיפדיה זו את האנציקלופדיה המודפסת הגדולה ביותר בשפה ההונגרית. הרף של 200,000 ערכים נחצה בספטמבר 2011, ולכבוד האירוע הוחלף הסמליל של המיזם במונה אנלוגי המורה על 200,000. ב-15 בדצמבר 2016 חצה מספר הערכים במיזם את סף 400,000 הערכים. ב-17 ביוני 2010, מספר הערכים המומלצים במיזם הגיע ל-500. גילוי נאות: ערך זה מזכיר את קרן ויקימדיה או את אחד המיזמים שלה. ויקיפדיה היא מיזם של קרן ויקימדיה. מדיה וקבצים בנושא ויקיפדיה ההונגרית בוויקישיתוף אתר האינטרנט הרשמי של ויקיפדיה ההונגרית (בהונגרית) ויקיפדיה ההונגרית, ברשת החברתית פייסבוק All Wikipedias ordered by number of articles.
פרנקפורטר

האם התכוונתם ל... השייך לעיר פרנקפורט על המיין או שמוצאו ממנה השייך לעיר פרנקפורט על האודר או שמוצאו ממנה פרנקפורטר (נקניקייה) (אנ') – סוג של נקניקייה וכן כינוי כללי לנקניקייה בלחמנייה עיתונים: פרנקפורטר צייטונג – יומון גרמני שהופיע בשנים 1856–1943 פרנקפורטר אלגמיינה צייטונג – יומון גרמני המופיע מ-1949 פרנקפורטר רונדשאו – יומון גרמני המופיע מ-1945 אישים: רבי אברהם אביש מליסא ("אביש פרנקפורטר") – אב"ד ליסא ופרנקפורט במאה ה-18 אוּלָה וולף-פרנקפורטר – סופרת ומחזאית יהודייה-גרמנייה בת המאה ה-19 (נודעה בשם העט "אולריך פרנק"); אמו של ריכרד פרנקפורטר פליקס פרנקפורטר – שופט בבית המשפט העליון של ארצות הברית; אחיינו של שלמה (סלומון) פרנקפורטר דוד פרנקפורטר – יהודי שהתנקש בחייו של מייסד סניף התנועה הנאצית בשווייץ; בנו של משה פרנקפורטר רבי ישראל מסטולין ("הפרנקפורטר") – אדמו"ר חסידי בן המאה ה-19 משה (מברו) פרנקפורטר – רב קרואטי; אביו של דוד פרנקפורטר משה מנדלסון-פרנקפורט (פרנקפורטר) – משכיל יהודי גרמני בן המאה ה-18 מהמבורג, בן הדור השני לתנועת ההשכלה נפתלי פרנקפורטר – רב רפורמי גרמני, רב ההיכל בהמבורג במאה ה-19 ריכרד פרנקפורטר – עורך דין, סופר ופוליטיקאי יהודי-גרמני; בנה של אולה וולף-פרנקפורטר שלמה (סלומון) פרנקפורטר – פילולוג וספרן יהודי-אוסטרי, מנהל ספריית אוניברסיטת וינה; דודו של פליקס פרנקפורטר
דאריו סביטאניץ'

דאריו סביטאניץ' (נולד ב-16 במאי 1984) הוא כדורגלן עבר ארגנטינאי-קרואטי בעמדת החלוץ. סביטאניץ' התחיל את הקריירה שלו במחלקת הנוער של באנפילד. ב-20 בדצמבר 2003 הוא ערך את הופעת הבכורה שלו בקבוצה הבוגרת בגיל 19 בהפסד 1–3 נגד אולימפו. ב-27 באפריל 2007 הוא הבקיע שלושער בניצחון 0–4 נגד ניואל'ס אולד בויס. במהלך עונת הקלאסורה של שנת 2008 הוא הבקיע 13 שערים. לאחר סיום העונה, סביטאניץ' חתם באייאקס אמסטרדם בתור מחליפו של קלאס יאן הונטלאר. ב-12 בדצמבר 2008 הוא הבקיע את שער הבכורה שלו במועדון נגד נאק ברדה. ב-1 בינואר 2010 הושאל לפצ'וקה המקסיקנית עד לסיום העונה, הוא זכה עם המועדון בליגת האלופות של CONCACAF. ב-3 בנובמבר 2010 הוא חזר לאייאקס וזכה עם המועדון באליפות הראשונה שלהם לאחר 7 שנים. ביולי 2011 סביטאניץ' הושאל לבוקה ג'וניורס עד לסיום העונה. ב-28 באוגוסט 2011 הוא הבקיע את שער הבכורה שלו נגד סן לורנסו. הוא זכה עם המועדון בטורניר האפרטורה של שנת 2011, והגיע עם המועדון לגמר גביע הליברטדורס בעונת 2012 שם הפסידו לקורינתיאנס. ב-25 ביולי 2012 הוא חתם ל-3 שנים בניס הצרפתית. ב-5 בינואר 2015 חזר לפצ'וקה. כיום משחק בקבוצת ראסינג קלוב הארגנטינאית. פצ'וקה ליגת האלופות של CONCACAF‏: 2009/2010 אייאקס אמסטרדם אליפות הולנד: 2010/2011 בוקה ג'וניורס אליפות ארגנטינה: אפרטורה 2011 גביע ארגנטינה: 2012 מדיה וקבצים בנושא דאריו סביטאניץ' בוויקישיתוף דאריו סביטאניץ', באתר Transfermarkt דאריו סביטאניץ', באתר Soccerway דאריו סביטאניץ', באתר WorldFootball.net דאריו סביטאניץ', באתר FootballDatabase.eu
קבר בני חסן

קבר בני חסן הוא אתר קבורה מצרי קדום, הממוקם במרכז מצרים, בין לוקסור לקהיר. האתר שימש כעיר המתים של הרמופוליס הממוקמת מעבר לנילוס. האתר שימש בעיקר בסביבת שנת 1900 לפני הספירה, בתקופת הממלכה התיכונה, שבשלטון השושלת השתים עשרה. הקברים חפורים בצוקים שממזרח לנילוס, ושייכים למחוז אנוקס הקדום, הקברים בעיקר מתקופת השושלות האחת עשרה והשתים עשרה, תקופה שלא נותרו ממנה הרבה שרידים ארכאולוגיים, מה שהופך את האתר לחשוב מאוד להבנת תולדות התקופה. בתקופה זו לראשונה אנו מוצאים ציורים העוסקים בנושאים ריאליסטיים, ולא רק בנושאי דת ומיתוס. כמו כן הציורים נעשו לראשונה על ידי תמשיח, ללא תבליטים ותחריטים. בצד תפילות לרע ולאמון, מתוארים גם מחזות היאבקות, ומשחקים מחיי היום יום במצרים העתיקה. הקברים הקדומים בבני חסן עשויים בתוך אולם מרכזי גדול. הקברים היותר מאוחרים עשויים באולם סטיו עם עמודים, והמאוחרים ביותר מכילים גם חדרון ובו מזבח, כאשר הכניסה אליו מקושטת בשני עמודים. מלבד הקברים מכיל אתר בני חסן גם מקדש תת-קרקעי שנבנה על ידי חתשפסות, ובהמשך הוקדש לארטמיס היווני, בהתאם לתרבות העיר הסמוכה הרמופוליס. אחד הציורים מבני חסן שהתפרסם ביותר, הוא הציור מקברו של הפקיד המצרי חנומ-חותפ. בציור נראית שיירת סוחרים שמיים הבאה למצרים, כשבכליהם תכשירי איפור וסדקית, ובהם גברים ונשים לבושים בכותנות צבעוניות ומטלטלים לצידם. הציור מצוי היום במוזיאון הבריטי. הציור מלמד על סחר בין כנען למצרים באותה עת. היו שהשוו את השיירה הזו, לשיירת הסוחרים השמיים ה"נושאת צרי ולוט" המוזכרת בבראשית ל"ז 25 כזו שמכרה את יוסף למצרים. מדיה וקבצים בנושא קבר בני חסן בוויקישיתוף מאוריסיו אזרצקי, תקופת הברונזה התיכונה. קבר בני חסן, באתר אנציקלופדיה בריטניקה (באנגלית) תורה נביאים כתובים פירושים, תמונות ומפות: ספר בראשית מפורש על ידי א.ש. הרטום (מהדורה שישית,1980), הוצאת ספרים "יבנה" בע"מ. בנימין מזר, כנען וישראל עמ' 35
תבנית צופה

תבנית צופה (באנגלית: Observer Design Pattern) היא תבנית עיצוב שבה אובייקט הייחוס מחזיק רשימה של אובייקטים תלויים בו (מקושרים אליו) אשר כל אחד מהם נקרא צופה לגביו. אובייקט הייחוס "מודיע" לצופים עליו על שינויים המתרחשים בו, כגון שינוי ערך של פרמטר, בדרך כלל על ידי קריאה לאחת מהפונקציות שלהם. תבנית הצופה משמשת בעיקר לייזום טיפול מבוזר באירועים (Events). תבנית העיצוב צופה נפוצה במיוחד ומשמשת באופן נרחב כמעט בכל ממשק משתמש ובספריות רבות המספקות תשתיות. שימוש בתבנית צופה מאפשר לנו צימוד רפוי, אובייקט הייחוס אינו צריך לדעת דבר על האובייקטים התלויים בו. במקרים מסוימים עלולה להיווצר זליגת זיכרון אם נוצרים צופים רבים ולא זוכרים "להרוג" את הקישור לצופים. מקרה נוסף, הוא האפשרות שבה אובייקט הייחוס ישלח עדכון לא רלוונטי לאחד או יותר מהאובייקטים התלויים בו. להלן דוגמת בשפת Java שבה קלט המקלדת מטופל עבור כל שורה באמצעות תבנית צופה. הדוגמה מבוססת על שימוש בספריות java.util.Observer ו-java.util.Observable. כאשר ניתן קלט של מחרוזת ל-System.in, נקראת הפונקציה notifyObservers, שמיידעת את כל הצופים על האירוע (הקלט), באמצעות קריאה לפונקציית 'update' שלהם. import java.util.Observable; import java.util.Scanner; class EventSource extends Observable implements Runnable { public void run() { while (true) { String response = new Scanner(System.in).next(); setChanged(); notifyObservers(response); } } } import java.util.Observable; import static java.lang.System.out; class MyApp { public static void main(String[] args) { out.println("Enter Text >"); EventSource eventSource = new EventSource(); eventSource.addObserver((Observable obj, Object arg) -> { out.println("\nReceived response: " + arg); }); new Thread(eventSource).start(); } } מדיה וקבצים בנושא תבנית צופה בוויקישיתוף
בארו (בבלי)

בארו (בתעתיק מאכדית: BĀRÛ), היה סוג של קוסם ומנחש, שמקובל היה בצפון מסופוטמיה להזמינו ללכת לפני הצבא היוצא לקרב, ה'בארו' היו מקריבים קרבנות, הולכים לפני מחנה האויב, ומנסים לזרוע בו הרס ובלבול על ידי כחות מאגיים. ה'בארו' מוזכר כבר בתעודה מימי חמורבי, והיו שהשוו את תפקידו לתפקיד בלעם בן-בעור המתואר בספר במדבר, פרק כ"ב. אצל הערבים הקדומים הייתה דמות דומה, של ה'שאער' ההולך לפני השבט למלחמה ומקלל את האויב קללות נמרצות ולועג לו. בנימין אופנהיימר, הנבואה הקדומה בישראל עמ' 49 והלאה. אופנהיימר שם. ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
האוניברסיטה לביטחון לאומי

האוניברסיטה לביטחון לאומי (באנגלית: National Defense University; בראשי תיבות: NDU) היא מוסד להשכלה גבוהה בוושינגטון שבארצות הברית. האוניברסיטה נתמכת על ידי מחלקת ההגנה של ארצות הברית ומטרתה מוגדרת לחנך, לטפח ולספק השראה למנהיגים מקרב הכוחות המזוינים של ארצות הברית ומנהיגים נבחרים נוספים. היא אחת מתשע עשרה האקדמיות הפדרליות של ארצות הברית. האוניברסיטה נוסדה ב-1976 ואיחדה תחתיה את המכללה הלאומית למלחמה (NWC) ואת המכללה התעשייתית של הכוחות המזוינים (ICAF). מוסדות אלו הוקמו כתוצאה מהצורך ההולך וגדל בשילוב בין הזרועות השונות של הכוחות המזוינים. ב-1981 צורפה לאוניברסיטה גם המכללה לפיקוד ומטה של הכוחות המשולבים (JFSC), ב-1982 צורף המוסד למחשוב של משרד ההגנה (DODCI). ב-2002 הוקם במסגרת האוניברסיטה בית הספר להכשרת מנהלים לביטחון לאומי שמ-2008 נקרא הקולג' לענייני ביטחון בינלאומיים (CISA). האוניברסיטה מוסמכת להעניק ארבעה סוגי תואר שני: .M.A בלימודי אסטרטגיה ביטחונית, .M.Sc בניהול משאבים ביטחוניים, .M.Sc בתכנון משולב ואסטרטגיה ו-.M.Sc באסטרטגיית ביטחון לאומי. האוניברסיטה לביטחון לאומי מורכבת מחמש קולג'ים: הקולג' למידע ולמרחב קיברנטי (אנ') הקולג' לענייני ביטחון בין־לאומיים בית ספר לביטחון לאומי ואסטרטגיית משאבים (אנ') ע"ש דווייט אייזנהאואר הקולג' לכוחות משולבים (אנ') הקולג' הלאומי למלחמה (אנ') מדיה וקבצים בנושא האוניברסיטה לביטחון לאומי בוויקישיתוף אתר האינטרנט הרשמי של האוניברסיטה לביטחון לאומי האוניברסיטה לביטחון לאומי, באתר פליקר האוניברסיטה לביטחון לאומי, באתר אנציקלופדיה בריטניקה (באנגלית)
תחנת משנה

תחנת משנה (תחמ"ש) היא מתקן המהווה חלק מרשת החשמל. התחנה ממירה מתח גבוה למתח נמוך או להפך, ומבצעת פעולות חשובות אחרות כגון הגנה על קווי מתח גבוה והגנה על שנאי הספק, לרוב בין תחנת ייצור החשמל לבין הלקוח. לתחנת משנה שני תפקידים עיקריים: להוות צומת של קווי הולכה במתח גבוה (מעל 52 קילווולט), לצורכי בקרה ושליטה. השנאה ממתח גבוה למתח בינוני (1 עד 51 קילוולט). ישנם שני סוגים עיקריים של תחנות משנה: תחמ"ש חיצונית: בתחנה כזאת כל הציוד פרוס תחת כיפת השמיים, למעט פונקציות ספציפיות כגון חדר בקרה וכדומה. תחנות כאלו זולות מאוד אך תופסות שטח גדול מאוד (כמה עשרות דונמים), ולכן אינן מקובלות בתוך ערים או באזורים אחרים בהם הקרקע יקרה. תחמ"ש פנימית: כל הציוד מותקן בתוך מבנה. מבנים לתחמ"ש יכולים להיות בשטח של כמה אלפי מ"ר, והציוד המותקן בהם יקר מאוד. המבנים ניתנים לעיצוב אדריכלי ובכך ניתן לשלב אותם באופן מתאים בסביבה. בנוסף לנ"ל ישנן תחנות "משולבות" אשר חלק מהציוד נמצא בתוך מבנה וחלק מחוצה לו. תחנות כאלו בנויות על שטח 10–20 דונם והמבנה בסדר גודל של 1000 מ"ר. קיימות גם תחנות משנה ניידות הבנויות על אמצעים יבילים וניתנות להעברה מאתר לאתר. בישראל משמשות תחנות המשנה להשנאה ממתח עליון (161 קילוולט) למתח גבוה (11/22/33 קילוולט, הגדרת המתחים בישראל שונה מהמקובל בעולם), כשהשנאה ממתח גבוה למתח נמוך (400 וולט) נעשית באמצעות שנאים על עמודים או בחדר שנאים. תחנות המשנה מקושרות זו לזו על מנת להבטיח המשכיות של הרשת הארצית במקרה של תקלה. תחנת משנה תכיל בדרך כלל 4 שנאים ראשיים, מסדר 161 קילוולט, מסדר מתח גבוה וציוד נוסף להבטחת פעילותה התקינה של התחנה. בישראל קיימות מעל 180 תחנות השנאה, רובן בבעלות חברת החשמל (כ-30 תחנות הן בבעלות פרטית), בהספק כולל של כ-17,000 מגה-ואט. תחנות המשנה הגדולות בישראל נמצאות ברמת החייל (תחמ"ש "ירקון"), בצומת אשדוד (תחמ"ש "יבנה"), ובנשר (תחמ"ש "קישון"). מדיה וקבצים בנושא תחנת משנה בוויקישיתוף על פי ההגדרות המקובלות בעולם. חברת החשמל לישראל מגדירה מתחים באופן שונה.
לוליפופ

האם התכוונתם ל... סוכרייה על מקל – המונח האנגלי עבור "סוכרייה על מקל", Lollipop, נטבע באנגליה בשנת 1769 והפך למטבע לשון גם בשאר העולם אנדרואיד לוליפופ – העדכון האחרון של מערכת ההפעלה אנדרואיד מבית גוגל שהוכרז ב-25 ביוני 2014 לוליפופ – להקת בנות ישראלית, הוקמה בשנת 2014 במסגרת העונה השנייה של תוכנית המציאות "פרויקט הלהקה" Lollipop (שיר, 1958) – שיר פופולרי שנכתב על ידי יוליוס דיקסון ובוורלי רוס בשנת 1958 Lollipop (שיר של ליל ויין) – שיר של הראפר האמריקאי ליל ויין Lollipop (Param Pam Pam) – סינגל הבכורה של הזמרת הרומניה אלכסנדרה סטאן
אליפות אירופה בכדורגל נשים 2013

אליפות אירופה בכדורגל נשים 2013, הידועה גם בשם יורו הנשים 2013, היא אליפות אירופה בכדורגל נשים ה-11 שארגנה אופ"א. הטורניר נערך בשוודיה מ-10 ביולי עד 28 ביולי 2013. נבחרת שוודיה העפילה אוטומטית לטורניר כמארחת, כאשר שאר 11 הנבחרות עלו מטורנירי המוקדמות שהחלו במרץ 2011. במשחק הגמר נפגשו גרמניה (בפעם השביעית בתולדותיה) ונורווגיה - בהופעה שישית בגמר אליפות אירופה ולאחר שבאליפות הקודמת הגיעה למקום השלישי. בסיום המשחק ניצחה גרמניה 0-1, וזכתה בתואר בפעם השישית ברציפות. נדין אנגרר, שוערת נבחרת גרמניה נבחרה לשחקנית המצטיינת של הטורניר. שבעה אצטדיונים, בשבע ערים שונות, נבחרו לארח את משחקי אליפות אירופה. שני חצאי הגמר נערכו באצטדיונים של גטבורג ונורשפין ומשחק הגמר נערך בסולנה, סטוקהולם. מדיה וקבצים בנושא אליפות אירופה בכדורגל נשים 2013 בוויקישיתוף אתר האינטרנט הרשמי של אליפות אירופה בכדורגל נשים 2013 באתר אופ"א באתר אופ"א
יחידת נחשון (חיל המודיעין)

יחידת נחשון הייתה טייסת המזל"טים של חיל המודיעין שהוקמה ב-1976 ונסגרה בשנת 2000 עד סגירתה הפעילה היחידה כטב"מים מסוג "סורק", "זהבן", סרצ'ר-1 וסרצ'ר-2. בשנת 1969 הגה שבתאי בריל, קצין בחיל המודיעין (היום סגן-אלוף במיל'), רעיון לצייד טיסנים במצלמות לצרכים צבאיים. הוא ורס"ן שלמה ברק מחיל האוויר שכנעו את רמ"ח איסוף, אברהם ארנן, להקצות 1000 דולר לניסוי ובנו בעזרת היחידה הטכנולוגית באמ"ן את האב טיפוס הראשון. הניסוי הראשון נערך בכפר סירקין והוכתר כהצלחה. גיחת הצילום המבצעית הראשונה של האב טיפוס הייתה מעבר לתעלת סואץ ביולי 1969 באמצע מלחמת ההתשה. המזל"ט צילם 50 תמונות טובות. בעקבות הטיסה המבצעית המוצלחת הוחלט על ידי ראמ"ן ורמ"ח איסוף להקים צוות פיתוח מיוחד לקידום הנושא. אחרי מלחמת יום הכיפורים חברת תדיראן מערכות התחילה בפיתוח מקצועי של מזל"טים. תדיראן פיתחה את המזל"ט מסטיף (( Mastiff Mini RPV (Remote Piloted Vehicle). הטיסה הראשונה הייתה ב-1975. ב-1976 הוקמה יחידת נחשון תחת פיקודו של עמוס תמיר והכטב"ם נכנס לשירות בצה"ל תחת שם סורק-1. בשנת 1977 פותח הדור השני, שנכנס לשירות מבצעי ב-1979 תחת השם סורק-2. בשנת 1982 פותח הדור השלישי, שנכנס לשירות מבצעי תחת השם סורק-3. באותה השנה נכנס לשירות ביחידת נחשון גם מזל"ט ה"זהבן" (פותח ויוצר במפעל מזל"ט - מיזם משותף של תדיראן מערכות והתעשייה האווירית). במלחמת שלום הגליל מזל"טים של היחידה ביצעו עשרות גיחות מעל לבנון, המשימה הידועה ביותר היא השתתפות במבצע ערצב 19. באותה תקופה גם חיל האוויר התחיל להפעיל מזל"טים בטייסת 200 כמו בחיל המודיעין, בעוד שעד סביבות 1978-9, חיל האוויר הפעיל בעיקר מב"טים בלבד. בשנת 1994 נכנס לשירות ביחידה מטוס הסרצ'ר-1 של התעשייה האווירית, שהוחלף בהמשך על ידי גרסה מתקדמת יותר, הסרצ'ר-2. יחידת נחשון נסגרה בשנת 2000, כל כלי הטיס של היחידה וחלק ממפעילי הכטב"מ הועברו לטייסת 200 ולבית הספר לכטב"מ. יחידת רוכב שמיים יחידה 5252 המזל"טים של חיל-המודיעין יעברו לחיל-האוויר, באתר חיל האוויר הישראלי, 1 באוגוסט 2000 דרור מרום, ‏חיל המודיעין יפסיק להפעיל מטוסים ללא טייס; הפעלתם תועבר לחיה"א, באתר גלובס, 22 באוגוסט 2000 קטע מערב פרידה ליחידת נחשון, סרטון באתר יוטיוב מזל"ט הצילום הראשון של חיל המודיעין סרט על יחידת נחשון משנת 1996 ליאור יעקבי, יריב פלג, רואה למרחקים: סיפורו הבלתי ייאמן של המזל"ט הראשון, באתר ישראל היום, 25 ביולי 2019 פלגת סורק (מזל"ט מסטיף) 1985-1987, בפורום: פראש, צבא וביטחון מטוסי חיל האוויר, דני שלום. עמ' 124, . בספרייה מקוונת של מכון פישר למחקר מאיר פינקל, בניין הכוח למבצע "ערצב 19("1973-1982) המזל"טים של חיל-המודיעין יעברו לחיל-האוויר, באתר חיל האוויר הישראלי, 13 בספטמבר 2000
הבית הגדול

האם התכוונתם ל... אצטדיון מישיגן – האצטדיון הגדול ביותר בארצות הברית, הממוקם באוניברסיטת מישיגן וידוע בכינוי "הבית הגדול" בית הראשונים (ביתן אהרון) – מבנה היסטורי סמוך למושב ביתן אהרון, הידוע בכינוי "הבית הגדול"
הוליהד

הוליהד (באנגלית: Holyhead, בוולשית: Caergybi; 'מבצרו של קאבי') היא עיירה. זוהי העיירה הגדולה ביותר בצפון־מערב אנגלסי שבצפון ויילס, עם אוכלוסייה של מעל 11,000 תושבים. הוליהד שוכנת על האי הולי הנמצא כחמישה קילומטרים מחופה המערבי של האי אנגלסי ומחובר אליו במספר גשרים. למרות היותה העיירה המאוכלסת ביותר במחוז אנגלסי (עם 11,431 תושבים) היא איננה משמשת כבירת המחוז. חשיבותה של הוליהד בעת המודרנית נבעה בעיקר משום ששימשה שער עיקרי למשא בין לונדון לאירלנד, לכן היא חוברה ללונדון בדרך היסטורית (כיום כביש A5) ומנמל העיר יצאו מעבורות שחצו את הים האירי. העיר נוסדה ככל הנראה בתקופה השלטון הרומי בבריטניה, כאשר הוקמה במקום כנסייה יחד עם עיירה קטנה וחומה היקפית. שמה הוולשי של הוליהד נובע מהכינוי למקום כמבצר שהכיל את כנסיית סיינט קאבי: "מבצרו של קאבי", בוולשית 'Caergybi'. הטמפרטורות בהוליהד נמוכות במשך מרבית ימות השנה. לרוב הן נעות בין 3 מעלות צלזיוס ל־19 מעלות צלזיוס. בשנה ממוצעת יורדים כ־840 מילימטרים של משקעים. המשקעים יכולים לרדת במשך כל השנה. החודשים הגשומים ביותר הם אוקטובר–דצמבר. מדיה וקבצים בנושא הוליהד בוויקישיתוף אתר האינטרנט הרשמי של הוליהד עמוד תיירות של העיירה. אתר אודות ההיסטוריה של הוליהד. הוליהד, באתר אנציקלופדיה בריטניקה (באנגלית) נכון לשנת 2011. "Valley 1981–2010 averages". MetOffice. אורכב מ-המקור ב-12 אוגוסט 2014. נבדק ב-11 אוגוסט 2014. ערך זה הוא קצרמר בנושא ויילס ובנושא יישובים בממלכה המאוחדת. אתם מוזמנים לתרום לוויקיפדיה ולהרחיב אותו.
פרוטו-כתב

פרוטו-כתב הוא מערכת סמלים המייצגת אידאוגרמה או נמוניקה אשר קדמה לכתב. מערכת הסמלים נועדה להעביר מידע אך כנראה לא הייתה מסוגלת להעביר מידע ישיר כמו בשפה טבעית ולכן אינה ניתנת להגדרה ככתב, אך דומה לו במובנים רבים. עדויות לפרוטו-כתב ניתן למצוא כבר בתחילת התקופה הנאוליתית בסביבות האלף ה-7 לפנה"ס. הכתב שהופיע באירואסיה בתחילת האלף ה-3 לפנה"ס לא הופיע יש מאין אלא התפתח בהדרגה מהפרוטו-כתב, וממנו התפתחו כמעט כל סוגי הכתב בעולם הישן. מדיה וקבצים בנושא פרוטו-כתב בוויקישיתוף
רולניק

האם התכוונתם ל... ארנון רולניק – פסיכולוג ישראלי גיא רולניק – עיתונאי ישראלי יוסף רולניק – משורר יידי יהודי אמריקאי ערן רולניק – פסיכיאטר ישראלי
סטיב וינווד

סטיבן לורנס "סטיבי" וינווד (באנגלית: Stephen Lawrence "Steve" Winwood;‏ נולד ב-12 במאי 1948) הוא מוזיקאי אנגלי. במהלך קריירה בת ארבעה עשורים, הספיק סטיבי וינווד להקים מספר להקות חשובות ומצליחות, ולזכות בהערכת הקהל והמבקרים גם כאמן סולו. בין הלהקות בהן היה וינווד חבר היו ה-Spencer Davis Group, טראפיק והסופרגרופ Blind Faith. לאורך השנים הוציא וינווד להיטים רבים, זכה בפרסי גראמי ושיתף פעולה עם אמנים שונים. את הקריירה ארוכת השנים שלו החל כשהיה בן חמש עשרה. וינווד, שכילד למד לנגן בפסנתר, כינור, גיטרה וסקסופון, סולק מבית הספר עוד לפני שמלאו לו 16 שנים. אחיו, מאף, שהיה חבר ב-Spencer Davis Group, קפץ על ההזדמנות וצירף את אחיו המוכשר אל הלהקה. בין השנים 1963 - 1967 ביצעו הספנסר דייוויס גרופ מספר רב של להיטים, שביססו את מעמדם כאחד מהרכבי הפופ החשובים והמצליחים באנגליה. וינווד הצעיר הופיע איתם במועדונים שונים ברחבי אירופה, ואף כתב ושר שניים מהלהיטים הגדולים של ההרכב, "Gimme Some Lovin" ו- "I'm A Man". והקליט יחד עם אמן הבלוז האמריקאי האולין וולף. לאחר מכן הקים וינווד יחד עם אריק קלפטון וג'ינג'ר בייקר את הלהקה Blind Faith. לאחר מספר שיתופי פעולה פתח בקריירת סולו עשירה. מדיה וקבצים בנושא סטיב וינווד בוויקישיתוף אתר האינטרנט הרשמי של סטיב וינווד סטיב וינווד, ברשת החברתית פייסבוק סטיב וינווד, ברשת החברתית אקס (טוויטר) סטיב וינווד, ברשת החברתית אינסטגרם סטיב וינווד, סרטונים בערוץ היוטיוב סטיב וינווד, במסד הנתונים הקולנועיים IMDb (באנגלית) סטיב וינווד, באתר אפל מיוזיק (באנגלית) סטיב וינווד, באתר ספוטיפיי סטיב וינווד, באתר סאונדקלאוד (באנגלית) סטיב וינווד, באתר Last.fm (באנגלית) סטיב וינווד, באתר AllMusic (באנגלית) סטיב וינווד, באתר MusicBrainz (באנגלית) סטיב וינווד, באתר דיזר סטיב וינווד, באתר Discogs (באנגלית) סטיב וינווד, באתר Songkick (באנגלית) סטיב וינווד, באתר Genius סטיב וינווד, באתר SecondHandSongs סטיב וינווד, באתר DNCI סטיב וינווד, באתר MOOMA (בארכיון האינטרנט) סטיב וינווד, באתר בילבורד (באנגלית) סטיב וינווד, באתר טיידל (באנגלית) סטיב וינווד, באתר אמזון מיוזיק יום הולדת 70 לסטיב וינווד: תוכנית מיוחדת בספיישל של חצות בכאן 88 עם גיל מטוס. חלק 1 | חלק 2 ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
שלמה גרבץ

שלמה (שלומיק) גרבץ (1946 - אוקטובר 2006), היה יו"ר הקרן הקיימת לישראל. שלומיק גרבץ נולד ב-1946 למשפחה בית"רית ממייסדות ההתיישבות החקלאית נחלת ז'בוטינסקי. משפחתו של גרבץ גרה בשוני ואחותו הבכורה נולדה בשוני. בנעוריו, שימש מדריך בתנועת הנוער בית"ר, אשר היוותה מסד לפעילותו החינוכית והציבורית. גרבץ סיים לימודי תואר ראשון בתולדות עם ישראל ומדע המדינה, וסיים בהצטיינות לימודי משפטים. מילא שורת תפקידים ציבוריים, בהם מנהל בית הספר רוגוזין בקריית גת, ראש ההנהגה הארצית והעולמית של בית"ר. חבר בהנהלת הסוכנות היהודית, יו"ר מחלקת הסטודנטים ויו"ר מחלקת הנוער והחלוץ בהסתדרות הציונית. כיהן כיו"ר הקרן הקיימת לישראל בשנים 1998-2000. כמו כן, שימש כיו"ר תנועת קדימה העולמית. גרבץ פעל רבות למען הקהילה. בין היתר, יזם מסע העפלה משוחזר של אלפי בני נוער דרך חוויות הקהילה היהודית בפראג, מוראות השואה בגטו טרזינשטט, ושיט בספינות העפלה משוחזרות מאיטליה לחופי הארץ. תרם להקמת "יער השירים", יער שבו כל עץ ועץ מסמל שיר משירי ארץ ישראל האהובים. בשנת 1984 החלו לשחזר ולשקם את שוני. גרבץ היה שותף בהקמת פארק ז'בוטינסקי. כמו כן שקד עם פתחיה שמיר ומרדכי צפורי על מוזיאון האצ"ל. בהמשך דאג לגייס את אהוד אולמרט לגיוס תרומות להקמת מוזיאון נחלת ז'בוטינסקי. בהיותו יו"ר קרן קיימת לישראל ובעידודו של ד"ר אריה הררי, נספח תרבות בשגרירות ישראל בפריז, קידם את רעיון הקמת מוזיאון הפסלים של אחיעם שושני. היה מראשוני חברי מפלגת קדימה ושימש כיו"ר קדימה העולמית. בבחירות לכנסת השבע עשרה במרץ 2006 הוצב במקום ה-43 ברשימת מפלגת קדימה לכנסת. בבחירות קיבלה המפלגה 29 מנדטים. הלך לעולמו ב-2006 והוא בן 60, נטמן בבית העלמין בבנימינה. שלמה גרבץ הלך לעולמו הודעת פטירה+ראיון וביוגרפיה קצרה, מתוך אתר קדימה, 14.10.06 עמירם ברקת, מת שלמה גרבץ, יושב ראש החטיבה להתיישבות בהסת' הציונית, באתר הארץ, 14 באוקטובר 2006 עמירם ברקת, בקק"ל מדווחים על קשיי תקציב אך שליח הארגון לפאריס יקבל משכורת של 40 אלף שקל בחודש, דירת שרד ומכונית ייצוגית, באתר TheMarker‏, 22 בפברואר 2005 יצחק דנון, ‏יו"ר קק"ל, שלמה גרבץ, יפוצה ב-175 אלף שקל בגין לשון הרע, באתר גלובס, 11 בדצמבר 2001 שלומיק - עמותה להנצחת זכרו ופעלו של שלמה גרבץ ז"ל , מתוך אתר "ישראל תורמת(הקישור אינו פעיל)" יושבי ראש קק"ל לדורותיהם, מתוך אתר קק"ל מת מסרטן ראש המחלקה להתיישבות בסוכנות, שלמה גרבץ, באתר nana10‏, 13 באוקטובר 2006 ראש הממשלה פרסם הודעת אבל מיוחדת בעקבות מותו של שלמה גרבץ, מתוך אתר תנועת קדימה, 16.10.2006
אקסודוס (ספר)

אֶקְסוֹדוּס (באנגלית: Exodus) הוא רומן מאת הסופר היהודי-אמריקאי ליאון יוריס שיצא לאור בשנת 1958. הספר הפך לרב-מכר בארצות הברית וב-1960 עובד לסרט הקולנוע "אקסודוס" על ידי אוטו פרמינגר. ב-1959 תורגם הספר מאנגלית לעברית על ידי יוסף נדבה. שם הספר בא מספר שמות בתנ"ך, שנקרא באנגלית/לטינית 'אקסודוס' ומספר על המסע של העם היהודי מעבדות (שאותה משווה יוריס לגלות) לחירות, בפרט בסיפור יציאת מצרים. השם קשור גם לאוניית המעפילים אקסודוס, שסיפורה מתואר בתחילת הספר, אך אינו תופס נפח רב. הספר בחלקו הראשון בנוי כשורה של זיכרונות המתארת את מאבק העלייה של היהודים ארצה. במרכז הספר עומדים ארי בן-כנען, צבר מחוספס ואחד המפקדים המובילים בהגנה ובמוסד עליה ב' וקתרין פרימונט, אחות אמריקנית אשר נשלחת לעבוד במחנה הפליטים בקפריסין. מסביבם יש גיבורים דוגמת דב לנדאו - נער יהודי-פולני אשר שרד את גטו ורשה ומחנה ההשמדה אושוויץ. קרן הנסן - נערה גרמנייה אשר הוברחה לדנמרק וכך שרדה את השואה. לאחר פגישתם של הגיבורים וזיכרונותיהם הנפרדים במחנה פליטים בקפריסין ארי בן כנען מצליח להבריח אותם לארץ ישראל ושם ומתחיל חלקו השני של הספר, המאבק על תקומת המדינה היהודית. החלק השלישי של הספר מוקדש למלחמת העצמאות והרביעי למבצעי העלייה הנועזים של יהודי תימן ועיראק. אקסודוס, באתר OCLC (באנגלית) דוד שליט, 60 שנים לרומאן "אקסודוס", באתר הארץ, 13 בנובמבר 2018 אביבה חלמיש 1946, אקסודוס- הסיפור האמיתי: פרשת אניית המעפילים "יציאת אירופה תש"ז" ערך זה הוא קצרמר בנושא ספרים. אתם מוזמנים לתרום לוויקיפדיה ולהרחיב אותו.